આ શહેરમાં રસ્તાઓ અને મેટ્રોને બદલે લગભગ દોઢસો કૅનલ છે અને એની પર 400 બ્રિજ છે. શહેરની ભાગ્યતા અને ખૂબસૂરતીને માણવાના બે રસ્તા છેઃ એક, સિટી સેન્ટર એટલે કે શહેરના હાર્દમાંથી નીકળતી ગ્રાન્ડ કૅનલમાં તમે વેપોરટ્ટો રાઈડ લો અને બીજો, સંખ્યાબંધ બ્રિજ પર અને ગલીઓમાં પગપાળા ટહેલો. કહે છે કે વેનિસના ડ્રાઈવરો બહુ બેદરકાર હોય છે. એમાં નવાઈ નથી, કેમ કે આખું શહેર લગભગ પાણી પર જ જીવે છે. જો તમે કોઈક ખાસ મનગમતી વ્યક્તિની સાથે હો તો 80 યુરો ઢીલા કરીને ગન્ડોલાની રાઈડ તો માણવી જ જોઈએ.